Jasauskai

Jasauskai – kaimas Varėnos rajono savivaldybėje, 1 km piečiau Panočių, prie kelio į Dubičius (). Seniūnaitijos centras. Rytiniu kaimo pakraščiu teka upelis Nočia (iki jo dar apie 0,8 km), skiriantis nuo Baltarusijos.

 Etimologija 
Vietovardis kilęs iš mažai paliudytos pavardės Jasáuskas arba greičiau tiesiai iš gudiško vardo Яcь (vardo Ivanas, Joanas trumpinys).

 Istorija 
Jasauskus (Jasovščizną) apie 1888 m. nupirko valstiečiai iš Valkininkų parapijos: Stakučiai (Juozas Stakutis iš Mištūnų ir Vincas Stakutis iš Naniškių), Tolvaišos (iš Mištūnų), Berželioniai (ir Dargužių), Griežės (iš Mištūnų), Jatkevičiai (iš Giniūnų), taip pat Jakšiai, Zubkauskai, Kiškiai ir Čironai. Jausauskų gyventojai kovojo už lietuviškas pamaldas Nočios bažnyčioje.Vidas Abromaitis. Ūlos kraštas. Rankraštis. Varėnos rajono savivaldybės viešoji biblioteka. 2000.

XIX a. pab. Jasauskai (Jasovščizna) buvo valstybinis užusienis Lydos apskrityje. Lenkų valdymo laikais kaime veikė Šv. Kazimiero draugijos skyrius.

 Gyventojai 

Pagal lenkų valdžios 1921 m. atliktą surašymą kaime gyveno 70 žmonių, iš kurių 69 užsirašė lietuviais ir 1 lenku.1921 m. Lenkijos gyventojų surašymo duomenys (lenk.)


 Šaltiniai 

Kategorija:Varėnos rajono savivaldybės gyvenvietės